Palaro ng Timog Silangang Asya - Wikipedia

# Palaro ng Timog Silangang Asya

### Mula sa Tagalog Wikipedia, ang malayang ensiklopedya.

Ang logo ng ika-23 Southeast Asian Games Pilipinas 2005

Ang Palaro ng Timog Silangang Asya (Ingles: Southeast Asian Games o SEA Games), ay isang panyayaring pang-palakasan na ginaganap bawat dalawang taon na kinakasangkotan ng kasalukuyang 11 mga bansa mula sa Timog-silangang Asya. Kinabibilangan ito ng iba't ibang uri ng palakasan.

## [baguhin] Kasaysayan

Nagsimula ang Palaro ng Timog Silangang Asya mula sa Palaro ng Katangwayan ng Timog-Silangang Asya (Southeast Asian Peninsular Games o SEAP Games). Ito ay naisip ni Laung Sukhumnaipradit, ang dating Pangalawang Pangulo ng Komiteng Olimpiko ng Thailand. Nilikha ito upang tumulong sa pagsulong ng kooperasyon, pagkakaunawaan at pakikipag-ugnayan ng mga bansa sa rehiyon ng ASEAN.

Kabilang ang Thailand, Burma (Myanmar ngayon), Malaysia, Laos, Timog Vietnam at Cambodia (ibinalang ang Singapore sa kalaunan) sa mga naunang kasapi. Nagkasundo ang mga bansang ito, na ganapin ang mga palakasan bawat dalawang taon. Nabuo ang SEAP Games Federation Committee.

Naganap ang unang SEAP Games sa Bangkok mula 12-17 ng Disyembre, 1959 na binubuo ng higit sa 527 atleta at opisyal na nagmula sa Thailand, Burma, Malaysia, Singapore, Vietnam at Laos at lumahok sa 12 mga palakasan.

Kinusindera ng SEAP Federation noong ikawalong SEAP Games noong 1975 na ibilang ang Indonesia at Pilipinas. Pormal na naisali ang dalawang bansa noong 1977, ang kaparehong taon na pinalitan ng SEAP Federation ang pangalan nito ng Pederasyon ng Palaro ng Timog-Silangang Asya (Southeast Asian Games Federation o SEAGF), at nakilala ang mga palaro nito sa kasalukuyan nitong pangalan. Napasama ang Brunei noong ikasampung SEA Games sa Jakarta, Indonesia, at ang Silangang Timor sa ika-22 SEA Games sa Hanoi, Vietnam.

Ginaganap ang ika-23 SEA Games sa Pilipinas na nagsimula noong Nobyembre 27 at natapos noong Disyembre 5, 2005. Ito ang ikatlong pagkakataon na gaganapin sa Pilipinas ang pangyayaring pampalakasan na ito.

### [baguhin] Mga pangyayari

1. Palaro ng Katangwayan ng Timog-Silangang Asya - Taong 1959, Bangkok, Thailand
2. Palaro ng Katangwayan ng Timog-Silangang Asya - Taong 1961, Rangoon, Burma
3. Palaro ng Katangwayan ng Timog-Silangang Asya - Taong 1965, Kuala Lumpur, Malaysia
4. Palaro ng Katangwayan ng Timog-Silangang Asya - Taong 1967, Bangkok, Thailand
5. Palaro ng Katangwayan ng Timog-Silangang Asya - Taong 1969, Rangoon, Burma
6. Palaro ng Katangwayan ng Timog-Silangang Asya - Taong 1971, Kuala Lumpur, Malaysia
7. Palaro ng Katangwayan ng Timog-Silangang Asya - Taong 1973, Singapore
8. Palaro ng Katangwayan ng Timog-Silangang Asya - Taong 1975, Bangkok, Thailand
9. Palaro ng Timog-Silangang Asya - Taong 1977, Kuala Lumpur, Malaysia
10. Palaro ng Timog-Silangang Asya - Taong 1979, Jakarta, Indonesia
11. Palaro ng Timog-Silangang Asya - Taong 1981, Maynila, Pilipinas
12. Palaro ng Timog-Silangang Asya - Taong 1983, Singapore
13. Palaro ng Timog-Silangang Asya - Taong 1985, Bangkok, Thailand
14. Palaro ng Timog-Silangang Asya - Taong 1987, Jakarta, Indonesia
15. Palaro ng Timog-Silangang Asya - Taong 1989, Kuala Lumpur, Malaysia
16. Palaro ng Timog-Silangang Asya - Taong 1991, Maynila, Pilipinas
17. Palaro ng Timog-Silangang Asya - Taong 1993, Singapore
18. Palaro ng Timog-Silangang Asya - Taong 1995, Chiang Mai, Thailand
19. Palaro ng Timog-Silangang Asya - Taong 1997, Jakarta, Indonesia
20. Palaro ng Timog-Silangang Asya - Taong 1999, Bandar Seri Begawan, Brunei Darussalam
21. Palaro ng Timog-Silangang Asya - Taong 2001, Kuala Lumpur, Malaysia
22. Palaro ng Timog-Silangang Asya - Taong 2003, Hanoi at Lungsod Ho Chi Minh, Vietnam
23. Palaro ng Timog-Silangang Asya - Taong 2005, Kalakhang Maynila, Bacolod, Cebu, Subic, Tagaytay, Lungsod ng Angeles, Pilipinas
24. Palaro ng Timog-Silangang Asya - Taong 2007, Nakhon Ratchasima, Thailand
25. Palaro ng Timog-Silangang Asya - Taong 2009, Vientiane, Laos

## [baguhin] Kawing panlabas

- Ika-23 SEA Games Pilipinas 2005
- Impormasyon sa Southeast Asian Games

Southeast Asian Peninsular Games
1959 | 1961 | (1963)¹ | 1965 | 1967 | 1969 | 1971 | 1973 | 1975
Southeast Asian Games
1977 | 1979 | 1981 | 1983 | 1985 | 1987 | 1989 | 1991 | 1993 1995 | 1997 | 1999 | 2001 | 2003 | 2005 | 2007 | 2009 | 2011

  ¹Ikinansela dahil umayaw ang punong-abala.

Retrieved from "http://tl.wikipedia.org../../../p/a/l/Palaro_ng_Timog_Silangang_Asya_b139.html"

Categories: Palakasan | Southeast Asian Games

##### Views

- Artikulo
- Usapan
- Huling bersyon

##### Hanapin

##### Sa ibang wika

- Deutsch
- English
- Bahasa Indonesia
- 日本語
- Nederlands
- ไทย
- Tiếng Việt
- 中文